**ДОКЛАД**

**ЗА ИЗВЪРШЕНА ПРОВЕРКА НА**

**„ПОЛИТРЕЙД 2006” ЕООД**

**с. Тополово, Община Асеновград**

На основание План за контролната дейност за 2020 г. на РИОСВ – Пловдив, утвърден от Министъра на околната среда и водите и Заповед № РД-152 /30.06.20 г. на Директора на РИОСВ-Пловдив е извършена проверка на 21.07.2020 на „Политрейд 2006” ЕООД, с. Тополово, Община Асеновград.

1. **Цел на проверката:**

Основната цел на проверката е установяване на нивото и степента на съответствие на обекта с изискванията, заложени в Закона за опазване на околната среда, Закон за управление на отпадъците, Закон за чистотата на атмосферния въздух и Закон за отговорността за предотвратяване и отстраняване на екологични щети.

Обект на проверката находящ се в с. Тополово, ул. “Цар Калоян“ № 116, община Асеновград, област Пловдив, е площадка за третиране – рециклиране на отпадъци от пластмаси, производство на опаковки от полиетилен – торби за смет и полиетилен на ролки.

**II. Проверени инсталации:**

Извършена е проверка на производствената площадка:

* цехове за производство, преработка и реализация на пластмасови изделия;
* складове за съхранение на готова продукция;
* площадки за разделно събиране и временно съхранение на формираните производствени отпадъци;

**III. Констатации от проверката по компоненти и фактори:**

**1. *Фактор „Отпадъци”***

Експерти на РИОСВ-Пловдив, извършиха проверка на място, а именно: с. Тополово, ул. “Цар Калоян“ № 116, община Асеновград, област Пловдив. Дружеството представи регистрационен документ № 09 – РД –508 - 00 от 12.12.2016г. издаден от Директора на РИОСВ-Пловдив, за дейности с кодове: **R3** - Рециклиране/възстановяване на органични вещества, които не са използвани като разтворители, включително чрез компостиране и други процеси на биологична трансформация, **R12** - размяна на отпадъци за подлагане на някоя от дейностите с кодове R 1 - R 11 и **R13** - съхраняване на отпадъци до извършването на някоя от дейностите с кодове R 1 - R 12, с изключение на временното съхраняване на отпадъците на площадката на образуване до събирането им,  на отпадъци от пластмаси. За производството на изделията, дружеството използва основно гранулат (първичен и регранулат) закупен от вътрешен пазар. Представи се регистрационен документ с № 09 – РД – 571 - 01 от 12.04.2019г. издаден от Директора на РИОСВ-Пловдив, за извършване на дейности по транспортиране на отпадъци.

Дружеството притежава утвърдени от Директора на РИОСВ-Пловдив работни листове за класификация на отпадъците, изготвени съгласно приложение № 5 от Наредба № 2 от 2014г.

В момента на проверката се представиха заверени от Директора на РИОСВ-Пловдив отчетни книги, изготвени съгласно Приложение № 1, № 2 и № 4 от Наредба № 1 /2014г. за реда и образците, по които се предоставя информация за дейностите по отпадъците, както и реда за водене на публични регистри /ДВ,бр.51 от 2014г./, които се водят коректно и редовно.

За предаване на формираните от дейността на дружеството отпадъци, както и за получаване на отпадъци се представиха договори а именно: с „Вас пет метал“ ЕООД и „Папир БГ“ за предаване и с „Сашо и синове – харт груп“ ЕООД от 03.12.2017г.; „Елана харт“ ЕООД от 02 07.2018г.; „Нийл харт“ ЕООД от 20.12.2016г. – всички безсрочни, за получаване на отпадъци.

На територията на обекта са създадени необходимите условия за извършване на дейност по третиране на отпадъци, съгласно Закона за управление на отпадъците /ЗУО/(*ДВ. бр.53 от 13 юли 2012г., с посл. изм. и доп*) и подзаконовата нормативна уредба. Отпадъците се съхраняват в обособени участъци с необходимите съдове, като същите са обозначени с табели съгласно изискванията на Наредба № 2 /2014г. Площадката е оградена, охраняема и с осигурено видео наблюдение.

Представи Писмо с вх. № 2557/08.03.2020г., от което е видно, че годишния отчет за дейности с отпадъци за 2019г. е изпратен до ИАОС-София.

Дружеството пуска на пазара опакована стока след употребата, на която се образуват масово разпространени отпадъци от опаковки. Представи се сключен договор-анекс за поемане на задълженията по оползотворяване на отпадъците от опаковки с „Еко колект“ АД № 641 от 13.09.2013г., както и удостоверение с валидност 31.12.2020г., издадено в уверение, че фирмата участва в колективна система, по чл.14, ал.2, т.2 от ЗУО и чл. 28, ал. 1 от Наредба за опаковките и отпадъците от опаковки.

Представиха се месечни справки декларации изготвени, съгласно Приложение №15 от Наредба за определяне на реда и размера за заплащане на продуктова такса (*Обн. ДВ. бр.*[*30*](https://web6.ciela.net/Document?documentId=2136794291&dbId=0&edition=0)*от 15 Април 2016г., с посл. изм. и доп*.), за период от 01.01.2020г. до 30.06.2020г., фактури и отчет на парични потоци по основания за плащане към организацията, за гореописания период, от което е видно, че лицензионното възнаграждение към организацията е заплатено.

***2. Компонент атмосферен въздух***

Производството на опаките от полиетилен – торби за смет се извършва като се използват следните суровини: първични полимери, регранулат – закупен от външни фирми и регранулат получен от преработката на отпадъци от полиетилен в обекта. На площадката на обекта не са налични неподвижни източници на емисии в атмосферния въздух. Дружеството извършва рециклиране на отпадъци от полимери до регранулат. Ръчно сортираните отпадъци се подават към мелница за смилане. Получената млянка се подава към гранулатори, от където се включва към производството на опаковки и фолиа. В производството до 20% от суровината е от собствен регранулат. В процеса на третиране не се извършва изпиране на отпадъците. От мелницата за полиетилен и шредера за смилане на технологичен брак не са налични организирани източници на емисии в атмосферния въздух. Производството на торби се извършва посредством осем броя екструдери, разположени в производствено хале. Към него не са налични изпускащи устройства, които да извеждат емисии в атмосферния въздух. В обекта не са налични неорганизирани източници на емисии на прахообразни вещества.

***3. Екологична отговорност***

Дружеството извършва дейности попадащи в приложение № 1 на Закона за отговорността за предотвратяване и отстраняване на екологични щети (обн. ДВ. бр. 43 от 2008г. с посл. изм. и доп.), а именно:

- извършва дейности по рециклиране на пластмаса и транспорт на отпадъци, за които се изисква регистрационен документ по реда на Закона за управление на отпадъците. В процеса на третиране на пластмасови отпадъци не се извършва изпиране и не се формират отпадъчни води.

Извършен е обход на площадката на обекта, при който не се установи замърсяване от дейността. Приетите за третиране отпадъци от полиетилен се съхраняват в обособени участъци с трайна настилка. При извършената проверка е представена оценка на случаите на непосредствена заплаха за екологични щети на „Политрейд 2006“ ЕООД, изготвена съгласно образеца по Приложение № 1 на Наредба № 1 от 2008г. (обн. ДВ, бр. 96 от 2008г.)

**ΙV. Съответствие, последващ контрол.**

Не са констатирани несъответствия на обекта с изискванията на екологичното законодателство.

*Координатор на проверката, извършена на 21.07.2020г. – ст. експерт Веселин Кондов*

***Извършили проверката:***

В. Кондов – ст. експерт УООП ...........................

Назиле Рефикова Скендер – гл. експерт КОС ...………..…….

**Съгласували:**

Инж. Л. Караманова - *Директор дирекция КОС …………………….*

И. Копарански - *Нач. отдел УООП ……………………*

**ИНЖ. ДЕСИСЛАВА ГЕОРГИЕВА**

*Директор на РИОСВ - Пловдив*